ตัวแทนใหม่หาย8% รายเก่าปัญหาเพียบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — สมาคมประกันชีวิตไทยสรุปปี 2553 มีผู้สมัครสอบตัวแทนทั้งสิ้น 1.31 แสนคน ลดลง 8.21% จากปี 2552
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า ปี 2553 มีผู้สมัครสอบรวมทั้งสิ้น 1.31 แสนคน ลดลงจากระยะเดียวกันของปีก่อนซึ่งมีผู้สมัครสอบ 1.43 แสนคน หรือลดลง 8.21% ในจำนวนนี้มีผู้เข้าสอบ 9.6 หมื่นคน และสอบผ่าน 6.12 หมื่นคน หรือ 63.70% ของผู้เข้าสอบ 
จังหวัดที่มีผู้สมัครสอบสูงสุด 5 อันดับแรกของทั่วประเทศ คืออันดับที่ 1 กรุงเทพมหานคร อันดับที่ 2 เชียงใหม่ อันดับที่ 3 ขอนแก่น อันดับที่ 4 สงขลา และอันดับที่ 5 ชลบุรี
แหล่งข่าวจากบริษัทประกันชีวิต เปิดเผยว่า สำหรับตัวแทนเก่าที่ทำการสอบต่อใบอนุญาตตัวแทนยังมีข้อติดขัดด้านการพิจารณา ซึ่งบางเรื่องไม่น่าจะมีปัญหา แต่ปรากฏว่าสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ไม่อะลุ่มอล่วย เช่น ทำการสอบผ่านแล้ว แต่ส่งเอกสารการต่อใบอนุญาตผิดปี ก็ไม่ได้รับการต่อใบอนุญาต ทำให้ใบอนุญาตตัวแทนหมดอายุ ซึ่งขณะนี้ตัวแทนเก่าต้องเร่งติดต่อเอง เพราะบริษัทประกันชีวิตไม่ได้ออกแรงช่วยประสานงานเรื่องนี้